PACE เสนอขายหุ้นกู้ 600 ลบ. ดอกเบี้ย 6% จอง 17-19 ส.ค.นี้
PACE ออกหุ้นกู้ มูลค่า 600 ลบ. อายุ 3 ปี 3 เดือน ดบ. 6% ขายผู้ลงทุนสถาบัน-รายใหญ่ จองซื้อ 17-19 ส.ค.58 ระดมทุนในโครงการใหม่-ใช้เป็นทุนหมุนเวียน
10 ส.ค. 2558

บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ได้ยื่นแบบแสดงรายการข้อมูลการเสนอขายหุ้นกู้ของบริษัท มูลค่าไม่เกิน 600 ล้านบาท อายุ 3 ปี 3 เดือน ครบกำหนไถ่ถอนปี พ.ศ. 2561 กำหนดอัตราดอกเบี้ยคงที่ร้อยละ 6 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยบริษัทจะเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่  โดยระยะเวลาเสนอขายหุ้นกู้ระหว่างวันที่ 17-19  สิงหาคม 2558 ในเวลาทำการของผู้จัดการการจัดจำหน่ายครั้งนี้คือ บล.เอเซียพลัส
ทั้งนี้บริษัทมีวัตถุประสงค์ที่จะนำเงินที่ได้จากการเสนอขายหุ้นกู้ครั้งนี้เพื่อใช้ในการลงทุนในโครงการต่างๆของบริษัท และใช้เป็นเงินทุนหมุนเวียน